Sortida al barri de les Corts « Connectats a Sants-Montjuïc i a les Corts
El dijous passat, el grup S1 de català vam sortir amb la guia, la Núria, al barri de les Corts per visitar llocs emblemàtics del barri. La visita va començar al complex hospitalari de la Maternitat. La guia ens va explicar tota mena de detalls relacionats amb la història de la construcció i funcions d’aquest antic hospital modernista. També vam poder imaginar, amb la seva explicació, alguns detalls en relació a la mentalitat de la societat de finals del segle XIX i principi del segle XX. Després de visitar els diferents edificis de la Maternitat vam anar a visitar l’Institut Frenopàtic de les Corts, també construït cap a la fi del segle XIX. La Núria ens va mostrar fotografies antigues de les dependències, la qual cosa sempre ajuda a poder imaginar i a situar-se millor en el passat històric. Va comentar la realitat sobre la consideració de la malaltia mental en aquella època. Per finalitzar la visita ens va portar a l’arxiu municipal de les Corts. Vam poder anar al soterrani de l’arxiu on hi ha tots els documents. Tota la visita va ser molt interessant, la recomano.
Text de Maria Irina Santos Pérez, alumna de Suficiència 1
Ruta per la Barcelona modernista Joc sent BroSsa